
[bookmark: _Toc240874156][bookmark: Intro]1. Cyflwyniad 
Datblygwyd y Cynllun Grantiau i'r Trydydd Sector diwygiedig hwn yn dilyn adolygiad o gynllun presennol y cyngor, ac yn sgil ymgysylltu ac ymgynghori â sefydliadau'r trydydd sector, Aelodau a swyddogion.
[bookmark: _2._Why_the][bookmark: Why][bookmark: _Toc240874157]2. Pam fod Cynllun Grant y Trydydd Sector wedi newid
Cymeradwywyd y Cynllun Grantiau i'r Trydydd Sector presennol, sy'n un disgresiynol, yn 2015. Cynhaliwyd adolygiad i sicrhau bod buddsoddiad y Cyngor yn y trydydd sector yn dryloyw, yn deg, yn gynaliadwy, yn cyd-fynd â blaenoriaethau strategol ac yn gallu dangos gwerth am arian.
[bookmark: Scheme_purpose][bookmark: _Toc240874158]Bwriad y Cynllun diwygiedig yw mynd i'r afael â materion a nodwyd drwy'r adolygiad a'r gwaith ymgysylltu dilynol, gan gynnwys yr angen am bwrpas cliriach, sefydlogrwydd ariannu hirdymor, meini prawf mwy tryloyw, gwell cyfathrebu a monitro cymesur.
3. Diben ac egwyddorion y cynllun
Pwrpas y cynllun diwygiedig yw darparu cymorth strategol a hirdymor i sefydliadau cymwys yn y trydydd sector, y mae eu gwaith yn cyfrannu at flaenoriaethau'r Cyngor, yn cryfhau seilwaith cymunedol, yn lleihau anghydraddoldeb, yn gwella iechyd a lles, ac yn cefnogi gwaith atal. 
Mae'r Cynllun yn seiliedig ar bum egwyddor:
	Egwyddor
	Beth mae hyn yn ei olygu ar gyfer y Cynllun

	Sefydlogrwydd
	Prif bwrpas y Cynllun yw cyfrannu at gynaliadwyedd gweithrediadau dydd-i-ddydd sefydliadau drwy ddarparu cyllid craidd am o leiaf tair blynedd fel y drefn arferol.

	Aliniad strategol 
	Dylai gweithgareddau a ariennir fod â chysylltiad pendant â blaenoriaethau'r Cyngor a chyfrannu at ddarlun cydlynol o ddarpariaeth ar draws y fwrdeistref sirol.

	Hygyrchedd
	Dylai'r broses fod yn deg, yn syml ac yn gymesur, gyda disgwyliadau a meini prawf yn cael eu cyhoeddi ymlaen llaw.

	Ymgysylltu ystyrlon a strwythuredig 
	Dylai sefydliadau dderbyn cyfathrebu ymatebol yn ystod y broses, ynghyd â chyfathrebu amserol a chyfrinachol ynghylch penderfyniadau, beth bynnag fo'r canlyniad.

	Adeiladu tuag at gynaliadwyedd  
	Dylai'r Cynllun helpu sefydliadau i arallgyfeirio incwm a lleihau dibyniaeth dros amser, yn hytrach na dim ond llenwi bylchau ariannu uniongyrchol.


[bookmark: Operating_model][bookmark: _Toc240874159]4. Model gweithredu: Grant Sefydlogrwydd 3+2 flynedd
Y model gweithredu yw Grant Sefydlogrwydd 3+2 flynedd. Mae hyn yn golygu gwneud dyfarniad cychwynnol o dair blynedd, gyda'r opsiwn i ymestyn y cyfnod am ddwy flynedd ychwanegol os yw perfformiad a chydymffurfiaeth yn foddhaol ac os oes cyllid ar gael o hyd.
Mae'r model yn ymateb i brif flaenoriaeth y trydydd sector, sef mwy o sefydlogrwydd cyllido hirdymor. Bwriad y model yw cefnogi cynllunio sefydliadol, cadw staff, cynaliadwyedd a'r gallu i sicrhau cyllid ychwanegol o ffynonellau eraill.
	Nodwedd
	Safle'r cynllun

	Math o grant 
	Grant sefydlogrwydd sy'n canolbwyntio'n bennaf ar gostau craidd/gweithredu a chynaliadwyedd sefydliadol.

	Hyd y dyfarniad
	Dyfarniad cychwynnol am dair blynedd gyda'r posibilrwydd o estyniad o ddwy flynedd, yn amodol ar adolygiad perfformiad.

	Ffocws ar gostau cymwys 
	Costau craidd / gweithredu, gyda darpariaeth gyfyngedig ar gyfer costau cyfalaf ac arloesi lle maent yn cryfhau'r gwaith o ddarparu gwasanaethau a chynaliadwyedd.

	Llwybr at ymgeisio
	Proses dau gam: mynegiant o ddiddordeb ac yna cais llawn.


[bookmark: Strategic_priorities][bookmark: _Toc240874160]5. Blaenoriaethau strategol
Rhaid i ymgeiswyr ddangos cysylltiad clir ag o leiaf un o flaenoriaethau strategol y Cynllun. Gall ceisiadau gyd-fynd ag un, dau neu bob un o'r tair blaenoriaeth, lle mae hyn yn adlewyrchu'r gwaith sy'n cael ei gyflawni.
	Blaenoriaeth
	Teitl
	Ffocws
	Pwyslais unigryw 

	1
	Sefydliadau Cymuendol Cryf a Chynaliadwy 
	Cefnogi sefydliadau cymunedol lleol, canolfannau, grwpiau gwirfoddol a hybiau sy'n darparu gwasanaethau a gweithgareddau hanfodol o fewn y gymuned.
	Mae'r flaenoriaeth hon yn canolbwyntio ar y sefydliadau eu hunain a'r rhwydweithiau lleol maen nhw'n eu creu, yn hytrach na thargedu mater neu grŵp penodol o bobl.

	2
	Lleihau Anghydraddoldeb a Chefnogi Pobl Fregus 
	Cefnogi sefydliadau sy'n gweithio gyda phobl sy'n wynebu'r anfantais fwyaf, gan gynnwys pobl anabl, pobl hŷn, gofalwyr, plant a theuluoedd, a phobl sy'n profi tlodi neu galedi ariannol.
	Mae'r flaenoriaeth hon yn canolbwyntio ar bwy sy'n cael ei gefnogi a'r rhwystrau neu'r anghydraddoldebau maen nhw'n eu profi.

	3
	Gwella Iechyd, Llesiant ac Atal 
	Cefnogi gweithgareddau a gwasanaethau sy'n helpu pobl i aros yn iach, yn gysylltiedig ac yn annibynnol, gan atal problemau rhag gwaethygu a throi'n argyfwng.
	Mae'r flaenoriaeth hon yn canolbwyntio ar ganlyniadau: gwell iechyd a llesiant a llai o alw ar wasanaethau cyhoeddus.


[bookmark: Who_can_apply][bookmark: _Toc240874161]6. Pwy all wneud cais
	Cymhwysedd 
	Gofyniad

	Math o sefydliad
	Sefydliadau nid-er-elw â chyfansoddiad ffurfiol, yn gweithredu yn y sector gwirfoddol, cymunedol neu fentrau cymdeithasol yng Nghastell-nedd Port Talbot. Rhaid i sefydliadau ddangos trefniadau llywodraethu a rheoli ariannol cadarn, yn ogystal ag ymrwymiad i les y gymuned.

	Record blaenorol lleiafsymiol 
	Rhaid i ymgeiswyr feddu ar hanes gweithredu o ddwy flynedd o leiaf, gan gynnwys o leiaf blwyddyn o gyfrifon wedi'u cyflwyno.

	Daearyddiaeth
	Rhaid i'ch sefydliad fod yn gwasanaethu o leiaf 90% o drigolion Castell-nedd Port Talbot, h.y. rhaid i 90% o'r rhai sy'n defnyddio eich gwasanaethau fod yn byw yng Nghastell-nedd Talbot.
Bydd angen i sefydliadau sy'n gwneud cais o'r tu allan i ardal Castell-nedd Port Talbot (h.y. y sefydliadau hynny ger ffiniau'r Fwrdeistref Sirol) ddangos eu bod yn gyfarwydd â'r ardal / bobl y maent yn dymuno i'r cyllid gael ei ddefnyddio ar eu cyfer a'u cysylltiad â nhw.

	Llywodraethu a Chydymffurfio  
	Rhaid i ymgeiswyr allu dangos trefniadau diogelu, cydraddoldeb, rheolaeth ariannol a llywodraethu priodol sy'n gymesur â graddfa a natur eu gwaith.


[bookmark: What_the_scheme_will_fund][bookmark: _Toc240874162]7. Yr hyn y bydd y Cynllun yn ei ariannu a'r hyn na fydd yn ei ariannu
Bwriad y Cynllun yw cefnogi cynaliadwyedd a darpariaeth sefydliadol sy'n cyd-fynd â blaenoriaethau strategol y Cyngor. Nid yw wedi'i fwriadu i fod yn rhaglen ariannu eang at ddibenion amrywiol.
	Gall y Cynllun gefnogi
	Ni fydd y Cynllun yn cefnogi

	Costau craidd / gweithredu fel staffio, costau sy'n ymwneud â safleoedd, cyfleustodau, yswiriant, a chostau rheoli a llywodraethu; costau cyfalaf cymesur lle maent yn gysylltiedig yn uniongyrchol â chynaliadwyedd hirdymor; arloesi lle mae'n cefnogi cynaliadwyedd gwell, costau is neu incwm uwch yn uniongyrchol; ac adennill costau llawn lle mae cyllidebau'n adlewyrchu costau cyflawni gwirioneddol.
	Costau ôl-weithredol; gweithgaredd gwleidyddol; gweithgaredd crefyddol yn unig; cyllid ar gyfer prosiectau blwyddyn unigol; a cheisiadau ar gyfer arloesi yn unig.


[bookmark: Financial_criteria][bookmark: _Toc240874163]8. Meini prawf ariannol a rheolaethau ariannu
Mae'r Cynllun yn cynnwys rheolaethau ariannol i hyrwyddo gwerth am arian, lleihau gor-ddibyniaeth ar gyllid y Cyngor a chefnogi mynediad teg ar draws y gyllideb sydd ar gael.
	Rheolaeth
	Safle Cynllun Arfaethedig 

	Uchafswm y grant a ddyfernir 
	Uchafswm arfaethedig y grant mwyaf arfaethedig yw £50,000 fesul sefydliad, y flwyddyn.

	Cymhareb grant-i-incwm
	Bydd cyfyngiad o 30% o incwm blynyddol cyfartalog sefydliad – wedi’i gyfrifo dros y tair blynedd ddiwethaf – ar y dyfarniadau unigol.

	Costau cyfalaf
	Gall cyllid cyfalaf fod yn gymwys os yw’n cefnogi cynaliadwyedd hirdymor yn uniongyrchol, heb ychwanegu costau gwasanaethu sylweddol. Y gyfran uchaf arfaethedig o gyfanswm y grant y gellir ei defnyddio ar gyfer cyllid cyfalaf yw 20%.

	Arloesi
	Gall ymgeiswyr gyflwyno achos dros arloesi os yw’n cefnogi cynaliadwyedd, yn cynyddu incwm neu’n lleihau costau yn uniongyrchol. Y gyfran uchaf arfaethedig o gyfanswm y grant ar gyfer arloesi yw 20%.

	Cyllid cyfatebol
	Nid yw cyllid cyfatebol yn orfodol. Bydd unrhyw gyllid cyfatebol a nodir yn cael ei ystyried fel un o nifer o ffactorau yn ystod y broses asesu, ac ni fydd yn pennu’r canlyniad ynddo’i hun.

	Gwirionedd cyllidebol
	Dylai cyllidebau adlewyrchu gwir gost y gwaith o ddarparu’r prosiect, gan gynnwys costau cyffredinol a chostau rheoli priodol.


[bookmark: Applications_assessed][bookmark: _Toc240874164]9. Sut y caiff ceisiadau eu hasesu
Bydd y broses ymgeisio yn defnyddio system sgorio â phwysoliad. Ystyriir cymhwysedd yn gyntaf. Caiff ceisiadau sy'n llwyddo yn y cam cymhwysedd eu hasesu yn erbyn meini prawf ansawdd cyhoeddedig.
Bydd y pwysoliad uchaf yn berthnasol i dystiolaeth o angen a gwerth ychwanegol, ac i iechyd a gallu ariannol. Bydd aliniad strategol a'r dull sy'n canolbwyntio ar ganlyniadau yn cael pwysoliad canolig-uchel. Bydd llywodraethu a chynaliadwyedd yn cael pwysoliad canolig. Ystyrir tegwch daearyddol ar lefel y cais unigol ac ar draws portffolio cyffredinol y dyfarniadau.
	Maes asesu
	Pwyslais dangosol
	Beth fydd aseswyr yn chwilio amdano

	Tystiolaeth o angen a gwerth ychwanegol  
	Uchaf
	Tystiolaeth glir o angen lleol, cyfraniad nodedig, gwerth am arian ac osgoi dyblygu.

	Iechyd ariannol a chynaliadwyedd 
	Uchaf
	Cyllideb realistig, gwydnwch ariannol, gallu i reoli'r grant, tystiolaeth o reolaethau cymesur ac ymagwedd gredadwy at leihau dibyniaeth ar un ffynhonnell ariannu yn unig.

	Aliniad strategol a deilliannau  
	Canolig -uchel
	Cyfraniad cryf at un neu ragor o flaenoriaethau strategol y Cynllun a chanlyniadau clir i drigolion neu gymunedau.

	Llywodraethu a chapasiti  
	Canolig
	Polisïau diogelu, cydraddoldeb a rheolaeth ariannol.

	Tegwch daearyddol
	Ystyriaeth bortffolio 
	Dosbarthiad cyffredinol o gyllid ar draws Castell-nedd Port Talbot ac ystyriaeth o gymunedau sy'n cael eu gwasanaethu'n annigonol lle mae tystiolaeth yn cefnogi hynny.


[bookmark: Grant_agreements][bookmark: _Toc240874165]10. Cytundebau grant, monitro ac adolygu
Bydd gofyn i ymgeiswyr llwyddiannus ymrwymo i gytundeb grant. Bydd cytundebau grant yn nodi amodau ariannu, gofynion monitro, rhwymedigaethau adrodd, trefniadau adolygu a'r amgylchiadau y gellir amrywio, atal neu adennill cyllid.
Bydd trefniadau monitro ac adolygu perfformiad yn berthnasol drwy gydol y cyfnod ariannu. Cynhelir adolygiad ffurfiol cyn cytuno ar unrhyw estyniad dwy flynedd o dan y model 3+2. Dylai'r adolygiad ystyried cyflawniad yn erbyn canlyniadau y cytunwyd arnynt, cydymffurfiaeth ariannol, gofynion llywodraethu a diogelu, cynnydd cynaliadwyedd ac unrhyw risgiau i gyflawniad neu gyllid cyhoeddus.
[bookmark: Communication][bookmark: _Toc240874166]11. Cyfathrebu, adborth a chymorth
Cynlluniwyd y Cynllun i gefnogi cyfathrebu cliriach a mwy strwythuredig gydag ymgeiswyr a sefydliadau a ariennir. Mae hyn yn cynnwys cyhoeddi meini prawf a monitro disgwyliadau ymlaen llaw, gan roi gwybod i ymgeiswyr yn ystod y broses a darparu cyfathrebu cyfrinachol amserol am benderfyniadau.
Bydd pob ymgeisydd yn derbyn cyfathrebu clir ynghylch canlyniad eu cais. Bydd trefniadau adborth yn cefnogi tryloywder ac yn helpu sefydliadau i ddeall sut y cyrhaeddwyd penderfyniadau. Pan fydd ceisiadau'n aflwyddiannus, bydd yr adborth yn gymesur ac yn adeiladol.
[bookmark: Governance][bookmark: _Toc240874167]Bydd y Cyngor hefyd yn datblygu tudalennau gwe, dogfennau cais, meini prawf a chanllawiau, Cwestiynau Cyffredin a llwybr pwrpasol ar gyfer ymholiadau fel rhan o gynllunio gweithredu.
12. Llywodraethu, risg ac ystyriaethau statudol
Mae'r Cynllun diwygiedig yn cyflwyno fframwaith tryloyw ar gyfer asesu, dyfarnu, monitro ac adolygu cyllid grant. Bwriad hyn yw cryfhau atebolrwydd a sicrhau bod cyllid cyhoeddus yn cael ei ddyrannu mewn ffordd sy'n cefnogi blaenoriaethau'r Cyngor a gwerth am arian.
Bydd y Cynllun yn cael ei weithredu gan roi sylw dyledus i ddyletswyddau statudol perthnasol, gan gynnwys dyletswyddau cydraddoldeb, Safonau'r Iaith Gymraeg, a Deddf Llesiant Cenedlaethau'r Dyfodol (Cymru) 2015.
Bydd diwydrwydd dyladwy priodol yn cael ei wneud mewn perthynas ag ymgeiswyr llwyddiannus, gan gynnwys diogelu, cydraddoldeb, llywodraethu, rheolaeth ariannol a gofynion cyfreithiol perthnasol eraill. Cedwir cofnodion asesu a gwneud penderfyniadau i gefnogi atebolrwydd a lleihau'r risg o her.
[bookmark: _Toc240874168]13. Effaith / effeithiau ar yr iaith Gymraeg 
Cynhaliwyd asesiad effaith a oedd yn cynnwys ystyriaeth o effaith bosibl y cynllun diwygiedig ar gyfleoedd i bobl ddefnyddio'r Gymraeg, ac ar sicrhau nad yw'r Gymraeg yn cael ei thrin yn llai ffafriol na'r Saesneg.
Daeth yr asesiad i'r casgliad y bydd effaith niwtral o ran y broses ymgeisio, gan y bydd deunyddiau ymgeisio, canllawiau a chyfathrebu yn ddwyieithog, ac ni chaiff ceisiadau a dderbynnir yn Gymraeg eu trin yn llai ffafriol na cheisiadau a gyflwynir yn Saesneg; gan sicrhau bod ymgeiswyr sy'n siarad Cymraeg yn gallu cymryd rhan ac ymgeisio ar sail gyfartal.
Yn ogystal, gallai fod effeithiau cadarnhaol os derbynnir ceisiadau llwyddiannus gan sefydliadau sy'n cefnogi gweithgareddau cymunedol, cynhwysiant, llesiant a mynediad at wasanaethau mewn cymunedau Cymraeg neu ar gyfer siaradwyr Cymraeg.
Bydd yr ymgynghoriad yn gwahodd ymatebwyr i nodi unrhyw effaith (neu effeithiau) y maent yn eu rhagweld. Caiff yr Asesiad Effaith ar y Gymraeg ei adolygu yn dilyn yr ymgynghoriad, gan ystyried unrhyw adborth a dderbynnir ynghylch effeithiau posibl ar y Gymraeg neu ar gymunedau Cymraeg.

Fersiwn 1 – Medi 2026

image1.png
A‘A‘ Cyngor Castell-nedd Port Talbot
N Neath Port Talbot Council




